Aukin hætta á slysum í roki
Veðurstofan spáir suðaustan 13-20 m/s fyrst SV-lands síðdegis í dag. Spáð er stormi (þ.e. vindi yfir 20 m á sek.) á miðhálendinu. Umferðarstofa varar ökumenn við því að fjölda slysa megi rekja til hvassviðris.
Samkvæmt upplýsingum frá tryggingafélögum lenda á hverju ári tugir vöruflutningabifreiða í umferðarslysum þar sem ökutækin fara út af og velta vegna aksturs í slæmri færð og/eða vegna mikils vinds.
Í tölum frá Umferðastofu kemur frá að 548 vörubifreiðir lentu út af eða í veltum á tímabilinu 2002-2011 eða um um 55 á hverju ári. Í þeim urðu 4 banaslys og 24 alvarleg slys. Því er mikilvægt að fyrirtæki með vöruflutninga-, fólksflutningabifreiðir eða önnur stór ökutæki hugi vel að færð og vindafari áður en lagt er af stað út á þjóvegi landsins, segir í tilkynningu frá Umferðarstofu.
Oft ríkir óvissa meðal ökumanna, sérstaklega stærri bíla, um það hvenær óhætt er að halda áfram leiðar sinnar og hvenær er öruggast að bíða af sér veðrið.  Til þess að bregðast við þessari óvissu hafa Umferðarstofa, VÍS, Sjóvá og Vegagerðin, með aðstoð sérfræðinga, útbúið varúðarviðmið vegna vinds fyrir stór ökutæki. Um er að ræða lista yfir aðstæður; vindhraða, færð og eðli ökutækis og hvernig best er að bregðast við samspili þessara þriggja þátta.  Samskonar viðmið hafa verið notuð í rúman áratug og reynst vel auk þess sem byggt er á erlendum rannsóknum og mati helstu sérfræðinga landsins í samspili veðurs, vega og ökutækis, samkvæmt tilkynningu.
Veðurstofan spáir suðaustan 13-20 m/s fyrst SV-lands síðdegis í dag.
Spáð er stormi á miðhálendinu.
Umferðarstofa varar ökumenn við því að fjölda slysa megi rekja til hvassviðris.
Samkvæmt upplýsingum frá tryggingafélögum lenda á hverju ári tugir vöruflutningabifreiða í umferðarslysum þar sem ökutækin fara út af og velta vegna aksturs í slæmri færð og/eða vegna mikils vinds.
Oft ríkir óvissa meðal ökumanna, sérstaklega stærri bíla, um það hvenær óhætt er að halda áfram leiðar sinnar.
Til þess að bregðast við þessari óvissu hafa Umferðarstofa, VÍS, Sjóvá og Vegagerðin, með aðstoð sérfræðinga, útbúið varúðarviðmið vegna vinds fyrir stór ökutæki.